Έκθεση της Επιτροπής

Δημοσιονομική έκθεση ΕΚΑΧ υπό εκκαθάριση στις 31 Δεκεμβρίου 2002

(2003/C 245/03)

>ΘΕΣΗ ΠΙΝΑΚΑ>

ΈΚΘΕΣΗ ΔΡΑΣΤΗΡΙΟΤΗΤΑΣ

Λήξη της συνθήκης ΕΚΑΧ και διαχειριστική εντολή στην Ευρωπαϊκή Επιτροπή

Η συνθήκη ΕΚΑΧ έληξε στις 23 Ιουλίου του 2002 και η κυριότητα των κεφαλαίων της ΕΚΑΧ επιστρέφει στα κράτη μέλη από τις 24 Ιουλίου 2002.

Ο τελικός στόχος που δήλωσαν τα κράτη μέλη είναι η μεταβίβαση των κεφαλαίων της ΕΚΑΧ στην Ευρωπαϊκή Κοινότητα (ΕΚ) και η δημιουργία ενός κοινού ταμείου έρευνας στους τομείς που συνδέονται με τις βιομηχανίες άνθρακα και χάλυβα. Ο στόχος αυτός προκύπτει ήδη από το ψήφισμα που εξέδωσε το Ευρωπαϊκό Συμβούλιο στο Άμστερνταμ στις 16 Ιουνίου 1997 και από τα ψηφίσματα που εξέδωσαν το Συμβούλιο και οι αντιπρόσωποι των κυβερνήσεων των κρατών μελών στις 20 Ιουλίου 1998 και 21 Ιουνίου 1999.

Το Ευρωπαϊκό Συμβούλιο της Νίκαιας αποφάσισε να επισυνάψει στη συνθήκη της Νίκαιας ένα πρωτόκολλο σχετικά με τις χρηματοοικονομικές συνέπειες της λήξης της συνθήκης ΕΚΑΧ καθώς και τη δημιουργία και τη διαχείριση του ταμείου έρευνας για τον άνθρακα και το χάλυβα. Αποφασίστηκε ότι όλα τα περιουσιακά στοιχεία της ΕΚΑΧ κατά τη στιγμή της λήξης της συνθήκης θα μεταβιβαστούν στην Ευρωπαϊκή Κοινότητα από την 24η Ιουλίου 2002. Η καθαρή αξία αυτών των περιουσιακών στοιχείων θεωρείται περιουσιακό στοιχείο που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα. Τα έσοδα που θα παράγονται από αυτό το περιουσιακό στοιχείο θα διατίθενται αποκλειστικά για την έρευνα που πραγματοποιείται στους τομείς αυτούς. Η συνθήκη της Νίκαιας ετέθη σε ισχύ την 1η Φεβρουαρίου του 2003.

Δεδομένου ότι η κύρωση της συνθήκης της Νίκαιας δεν πραγματοποιήθηκε πριν από τη λήξη της συνθήκης ΕΚΑΧ, τα κράτη μέλη έδωσαν προσωρινή εντολή διαχείρισης στην Ευρωπαϊκή Επιτροπή(1) για να διαχειριστεί την υπό εκκαθάριση περιουσία της ΕΚΑΧ, εφαρμόζοντας τις ίδιες αρχές όπως προβλέπονται στο πρωτόκολλο της συνθήκης της Νίκαιας.

Η εκκαθάριση των χρηματοπιστωτικών πράξεων της ΕΚΑΧ που ήταν σε εξέλιξη κατά τη λήξη της συνθήκης ΕΚΑΧ

Διαχείριση των δανειοληπτικών πράξεων της ΕΚΑΧ υπό εκκαθάριση

Κατά την περίοδο εκκαθάρισης από 24 Ιουλίου ως 31 Δεκεμβρίου 2002, το χρέος της ΕΚΑΧ υπό εκκαθάριση εξελίχθηκε ως εξής:

>ΘΕΣΗ ΠΙΝΑΚΑ>

Η απόσβεση των τρεχόντων ληφθέντων δανείων στις 31 Δεκεμβρίου 2002 έχει ως εξής:

>ΘΕΣΗ ΠΙΝΑΚΑ>

Τα κύρια χαρακτηριστικά των τρεχόντων ληφθέντων δανείων έχουν ως εξής:

>ΘΕΣΗ ΠΙΝΑΚΑ>

ΣΗΜΕΙΩΣΗ:

Η πληρωμή του κεφαλαίου και των τόκων των ληφθέντων δανείων σε GBP, συνολικού ύψους 102481000 GBP καλύπτεται από την κατοχή ομολογιών (χρηματοπιστωτικά πάγια στοιχεία του ενεργητικού) με το ίδιο επιτόκιο και την ίδια λήξη.

Η διαχείριση των χορηγηθέντων δανείων ΕΚΑΧ υπό εκκαθάριση

Κατά την περίοδο από 24 Ιουλίου ως 31 Δεκεμβρίου 2002, τα χορηγηθέντα δάνεια που πληρώθηκαν από κεφάλαιο ληφθέντων δανείων (δάνεια άρθρου 54 και 56 ΕΚΑΧ) εξελίχθηκαν ως εξής:

>ΘΕΣΗ ΠΙΝΑΚΑ>

Τα τρέχοντα χορηγηθέντα δάνεια που πληρώθηκαν από κεφάλαιο ληφθέντων δανείων στις 31 Δεκεμβρίου 2002 έχουν λάβει εγγυήσεις ως εξής:

>ΘΕΣΗ ΠΙΝΑΚΑ>

Κατά την περίοδο από 24 Ιουλίου ως 31 Δεκεμβρίου 2002, τα χορηγηθέντα δάνεια που πληρώθηκαν από ιδίους πόρους (άρθρο 54 παράγραφος 2 ΕΚΑΧ) εξελίχθηκαν ως εξής:

>ΘΕΣΗ ΠΙΝΑΚΑ>

ΣΗΜΕΙΩΣΗ:

Πρόκειται για δάνεια για τη χρηματοδότηση της ανέγερσης εργατικών κατοικιών με επιτόκιο 1 % ανά έτος.

Τα τρέχοντα χορηγηθέντα δάνεια που πληρώθηκαν από ίδιους πόρους στις 31 Δεκεμβρίου 2002 έχουν λάβει εγγυήσεις ως εξής:

>ΘΕΣΗ ΠΙΝΑΚΑ>

Εισφορά

Το σύνολο των απαιτήσεων στις 23 Ιουλίου 2002 ανερχόταν σε 4975874 ευρώ. Το σύνολο των απαιτήσεων ήταν καλυμμένο από διορθώσεις αξίας. Κατά την περίοδο από 24 Ιουλίου ως 31 Δεκεμβρίου 2002, εισπράχθηκαν πληρωμές συνολικού ύψους 34579 ευρώ. Ακυρώθηκαν απαιτήσεις που δεν ήταν δυνατόν να εισπραχθούν, συνολικού ύψους 82870 ευρώ. Επομένως, το σύνολο των απαιτήσεων στις 31 Δεκεμβρίου 2002 ανέρχεται σε 4858425 ευρώ, και το σύνολο αυτών καλύπτεται από διορθώσεις αξίας.

Επιδοτήσεις επιτοκίων

Η συνολική απαίτηση στις 23 Ιουλίου 2002 ανερχόταν σε 3162873 ευρώ. Πραγματοποιήθηκαν διορθώσεις αξίας συνολικού ύψους 2825137 ευρώ. Κατά την περίοδο από 24 Ιουλίου ως 31 Δεκεμβρίου 2002, η ΕΚΑΧ υπό εκκαθάριση εισέπραξε πληρωμές ύψους 496702 ευρώ και εξέδωσε νέες αιτήσεις ανάκτησης ύψους 615665 ευρώ. Προέβη σε παύσεις και ακυρώσεις απαιτήσεων ύψους 615309 ευρώ. Κατά συνέπεια, το σύνολο των απαιτήσεων στις 31 Δεκεμβρίου 2002 ανέρχεται σε 2666527 ευρώ, που καλύπτονται από διορθώσεις αξίας ύψους 2454855 ευρώ.

Πρόστιμα

A. ΕΞΑΚΟΛΟΥΘΟΥΝ ΝΑ ΟΦΕΙΛΟΝΤΑΙ ΤΑ ΠΑΡΑΚΑΤΩ ΠΡΟΣΤΙΜΑ, ΠΟΥ ΕΧΟΥΝ ΕΠΙΒΛΗΘΕΙ ΣΕ ΕΠΙΧΕΙΡΗΣΕΙΣ ΣΙΔΗΡΟΥ ΚΑΙ ΧΑΛΥΒΑ ΑΠΟ ΤΗΝ ΕΠΙΤΡΟΠΗ ΣΕ ΕΦΑΡΜΟΓΗ ΤΩΝ ΚΑΝΟΝΩΝ ΤΗΣ ΣΥΝΘΗΚΗΣ ΕΚΑΧ (ΣΕ ΕΥΡΩ, ΧΩΡΙΣ ΤΟΥΣ ΤΟΚΟΥΣ):

1. Πρόστιμα που επιβλήθηκαν μεταξύ 1982 και 1984 για παραβίαση του καθεστώτος τιμών και ποσοστώσεων

>ΘΕΣΗ ΠΙΝΑΚΑ>

Οι τρεις επιχειρήσεις βρίσκονται σε δικαστική διαδικασία. Στα βιβλία μας έχει συσταθεί διόρθωση αξίας 100 %.

2. Πρόστιμα που επιβλήθηκαν στις 16 Φεβρουαρίου 1994 (απόφαση 94/215/ΕΚΑΧ) για μη τήρηση των κανόνων ανταγωνισμού στον τομέα των χαλύβδινων ράβδων

>ΘΕΣΗ ΠΙΝΑΚΑ>

Τέσσερις επιχειρήσεις υπέβαλαν έφεση κατά της απόφασης του Πρωτοδικείου. Στα βιβλία μας έχει συσταθεί διόρθωση αξίας 100 %.

3. Πρόστιμα που επιβλήθηκαν την 21η Ιανουαρίου 1998 (απόφαση 98/247/ΕΚΑΧ) για σύμπραξη σχετικά με τον τύπο υπολογισμού προσαύξησης της τιμής του κράματος

>ΘΕΣΗ ΠΙΝΑΚΑ>

Οι δύο επιχειρήσεις υπέβαλαν έφεση κατά της απόφασης του Πρωτοδικείου. Στα βιβλία μας έχει συσταθεί διόρθωση αξίας 100 %.

B. ΤΑ ΠΑΡΑΚΑΤΩ ΠΡΟΣΤΙΜΑ ΕΧΟΥΝ ΠΛΗΡΩΘΕΙ, ΑΛΛΑ ΟΙ ΕΠΙΧΕΙΡΗΣΕΙΣ ΥΠΕΒΑΛΑΝ ΕΦΕΣΗ ΚΑΤΑ ΤΗΣ ΑΠΟΦΑΣΗΣ ΤΟΥ ΠΡΩΤΟΔΙΚΕΙΟΥ. Η ΕΚΑΧ ΕΙΧΕ ΣΥΣΤΗΣΕΙ ΑΠΟΘΕΜΑΤΙΚΟ ΓΙΑ ΚΙΝΔΥΝΟΥΣ ΚΑΙ ΔΑΠΑΝΕΣ (ΠΟΣΑ ΣΕ ΕΥΡΩ ΧΩΡΙΣ ΤΟΥΣ ΤΟΚΟΥΣ):

1. Πρόστιμα που επιβλήθηκαν στις 16 Φεβρουαρίου 1994 (απόφαση 94/215/ΕΚΑΧ) για μη τήρηση των κανόνων ανταγωνισμού στον τομέα των χαλύβδινων ράβδων

>ΘΕΣΗ ΠΙΝΑΚΑ>

2. Πρόστιμα που είχαν επιβληθεί στις 21 Ιανουαρίου 1998 (απόφαση 98/247/ΕΚΑΧ) για μη τήρηση των κανόνων του ανταγωνισμού στον τομέα των χαλύβδινων ράβδων

>ΘΕΣΗ ΠΙΝΑΚΑ>

Αναλήψεις υποχρεώσεων των επιχειρησιακών προϋπολογισμών ΕΚΑΧ προς εκκαθάριση

Κατά την περίοδο από 24 Ιουλίου ως 31 Δεκεμβρίου 2002, πραγματοποιήθηκαν πληρωμές συνολικού ύψους 47 εκατομμυρίων ευρώ και ακυρώσεις συνολικού ύψους 11 εκατομμυρίων ευρώ. Οι αναλήψεις υποχρεώσεων σχετικά με τους επιχειρησιακούς προϋπολογισμούς ΕΚΑΧ από 24 Ιουλίου ως 31 Δεκεμβρίου 2002 εξελίχθηκαν ως εξής:

>ΘΕΣΗ ΠΙΝΑΚΑ>

Η διαχείριση της περιουσίας

Η καθαρή αξία των στοιχείων του ενεργητικού και του παθητικού που απαρτίζουν την περιουσία της ΕΚΑΧ τη στιγμή της λήξης της συνθήκης ΕΚΑΧ θεωρείται περιουσία που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα. Την περιουσία αυτή διαχειρίζεται η Επιτροπή έτσι ώστε να διασφαλίσει μακροπρόθεσμη αποδοτικότητα, και ο στόχος είναι η εξασφάλιση της υψηλότερης δυνατής απόδοσης υπό συνθήκες ασφαλείας. Κατά τη φάση εκκαθάρισης, οι επενδύσεις των ταμειακών διαθεσίμων λαμβάνουν υπόψη τους περιορισμούς που συνδέονται με την προθεσμία και τη ρευστότητα.

Το σύνολο των ταμειακών διαθεσίμων της ΕΚΑΧ υπό εκκαθάριση στις 23 Ιουλίου 2002 ανερχόταν σε 1592 εκατομμύρια ευρώ. Κατά την ημερομηνία αυτή οι αναλήψεις υποχρεώσεων οι σχετικές με τον επιχειρησιακό προϋπολογισμό ανέρχονταν σε 401 εκατομμύρια ευρώ, το ταμείο εγγυήσεων σε 529 εκατομμύρια ευρώ και οι προβλέψεις χρηματοδότησης για την έρευνα άνθρακα και χάλυβα από το 2003 ανέρχονταν σε 240 εκατομμύρια ευρώ. Τα ελεύθερα αποθεματικά μετά τη διάθεση του αποτελέσματος ανέρχονταν, την ίδια ημερομηνία, σε 268 εκατομμύρια ευρώ. Λόγω του αποτελέσματος της περιόδου από 24 Ιουλίου ως 31 Δεκεμβρίου 2002 (βλέπε σημείωση C 17 των σημειώσεων σχετικά με τις δημοσιονομικές καταστάσεις) και της αναταξινόμησης ενός μέρους του ειδικού αποθεματικού και του παλαιού ταμείου συντάξεων (βλέπε σημείωση C 16), τα αποθέματα αυτά, μετά τη διάθεση του αποτελέσματος, ανέρχονται σε 349 εκατομμύρια ευρώ στις 31 Δεκεμβρίου 2002.

Το ποσοστό απόδοσης των επενδύσεων όπου περιλαμβάνεται η διακύμανση της αξίας της αγοράς ομολογιών (που έχει υπολογιστεί σύμφωνα με τη μέθοδο "Modified Dietz Method") είναι 6,25 % για το 2002.

Χρηματοδότηση της έρευνας για τον άνθρακα και τον χάλυβα

Τα καθαρά έσοδα που παράγονται από την περιουσία της ΕΚΑΧ υπό εκκαθάριση, το ταμείο έρευνας άνθρακα και χάλυβα, διατίθενται αποκλειστικά για την έρευνα που διεξάγεται στους τομείς που συνδέονται με τη βιομηχανία του άνθρακα και του χάλυβα. Τα καθαρά έσοδα του έτους n διατίθενται αποκλειστικά στον προϋπολογισμό της Ευρωπαϊκής Κοινότητας για την έρευνα του έτους n+2. Για να μειωθούν κατά το μέγιστο δυνατό οι διακυμάνσεις που θα μπορούσαν να προκαλέσουν κινήσεις στις χρηματαγορές για τη χρηματοδότηση της έρευνας, πραγματοποιείται απόσβεση των διακυμάνσεων. Αυτός ο μηχανισμός χρηματοδότησης τίθεται σε ισχύ το 2003. Τα έσοδα του έτους 2003 θα χρησιμεύσουν για την έρευνα του έτους 2005.

Για την εκκίνηση αυτού του μηχανισμού και για να είναι δυνατή η χρηματοδότηση της έρευνας άνθρακα και χάλυβα κατά τα έτη 2003 και 2004, έχουν ήδη συσταθεί στον ισολογισμό, στις 31 Δεκεμβρίου 2001, ένα αποθεματικό για απόσβεση των διακυμάνσεων (120 εκατομμύρια ευρώ) και αποθεματικά χρηματοδότησης ύψους 60 εκατομμύρια ευρώ για κάθε ένα από τα έτη 2003 και 2004. Τα καθαρά έσοδα από τις τοποθετήσεις από 24 Ιουλίου ως 31 Δεκεμβρίου 2002 (27 εκατομμύρια ευρώ) προστίθενται στο κεφάλαιο του ταμείου έρευνας άνθρακα και χάλυβα.

(1) Απόφαση 2002/234/ΕΚΑΧ των αντιπροσώπων των κυβερνήσεων των κρατών μελών συνερχόμενων στο πλαίσιο του Συμβουλίου, της 27ης Φεβρουαρίου 2002 (ΕΕ L 79 της 22ας Μαρτίου 2002, σ. 42).

ΔΗΜΟΣΙΟΝΟΜΙΚΕΣ ΚΑΤΑΣΤΑΣΕΙΣ ΤΗΣ ΕΚΑΧ ΥΠΟ ΕΚΚΑΘΑΡΙΣΗ

Η παρούσα είναι η πρώτη έκθεση της ΕΚΑΧ υπό εκκαθάριση, που καλύπτει την περίοδο από 24 Ιουλίου ως 31 Δεκεμβρίου 2002.

Ο ισολογισμός της ΕΚΑΧ, οι λογαριασμοί κερδών και ζημιών και η κατάσταση διάθεσης των αποτελεσμάτων για το οικονομικό έτος που έληξε στις 31 Δεκεμβρίου 2002, υποβλήθηκαν για έγκριση στην Επιτροπή με τη γραπτή διαδικασία αριθ. E/... της 2003 και περιλαμβάνονται στην παρούσα δημοσιονομική έκθεση ακριβώς όπως εγκρίθηκαν από την Επιτροπή.

Για να διευκολυνθεί η σύγκριση των δημοσιονομικών καταστάσεων της ΕΚΑΧ υπό εκκαθάριση στις 31 Δεκεμβρίου 2002, παρουσιάζονται τα στοιχεία που αντιστοιχούν με τις δημοσιονομικές καταστάσεις της ΕΚΑΧ στις 31 Δεκεμβρίου 2001 και τις 23 Ιουλίου 2002.

Έκθεση ελέγχου δημοσιονομικών καταστάσεων

Σύμφωνα με την εντολή που μας εδόθη, ελέγξαμε τις οικονομικές καταστάσεις της προς εκκαθάριση Ευρωπαϊκής Κοινότητας Άνθρακα και Χάλυβα ("ΕΚΑΧ προς εκκαθάριση"), για την περίοδο από 24 Ιουλίου 2002 μέχρι 31 Δεκεμβρίου 2002.

Οι οικονομικές καταστάσεις αποτελούν ευθύνη της Ευρωπαϊκής Επιτροπής. Ευθύνη των ελεγκτών αποτελεί η διαμόρφωση και διατύπωση γνώμης επί των οικονομικών καταστάσεων

Ο έλεγχός μας διενεργήθηκε σύμφωνα με τα Διεθνή Πρότυπα της Ελεγκτικής. Τα πρότυπα αυτά απαιτούν τον σχεδιασμό και την εκτέλεση του ελέγχου κατά τρόπο που να παρέχει εύλογη βεβαιότητα ότι οι οικονομικές καταστάσεις δεν περιέχουν σημαντικά λάθη ή παραλείψεις. Ο έλεγχος περιλαμβάνει την εξέταση, σε δειγματοληπτική βάση των αποδεικτικών στοιχείων που τεκμηριώνουν τα ποσά και τα πληροφοριακά στοιχεία που περιλαμβάνονται στις οικονομικές καταστάσεις. Επίσης περιλαμβάνει την αξιολόγηση των λογιστικών αρχών και μεθόδων που εφαρμόστηκαν, και των σημαντικών εκτιμήσεων της Διοίκησης για την κατάρτιση των οικονομικών καταστάσεων, καθώς και την αξιολόγηση της συνολικής τους παρουσίασης.

Εφαρμόσθηκαν, μεταξύ άλλων, οι ακόλουθες διαδικασίες:

1. Επισκόπηση των διοικητικών και λογιστικών διαδικασιών και του εφαρμοζόμενου συστήματος ελέγχου αναφορικά με τη διαχείριση των χρηματοδοτικών μέσων από τη Διεύθυνση ECFIN - L, καθώς και δειγματοληπτική επαλήθευση της τήρησης των διαδικασιών αυτών.

2. Έλεγχος των δικαιολογητικών που τεκμηριώνουν την καταχώρηση των συναλλαγών στα λογιστικά βιβλία.

3. Επαληθεύσεις φακέλων δανειοληπτικών και δανειοδοτικών πράξεων (περιεχόμενο, φύλαξη των εγγράφων, παρακολούθηση των αποπληρωμών, εγκυρότητα των εγγυήσεων).

4. Αναλύσεις λογαριασμών, επαληθεύσεις υπολογισμών.

5. Έλεγχοι του χρηματοοικονομικού τμήματος (που συμπεριέλαβαν την εξέταση των θέσεων και την επαλήθευση των πράξεων swap).

Πιστεύουμε ότι οι ελεγκτικές διαδικασίες που εφαρμόσαμε αποτελούν εύλογη βάση για τη διατύπωση της γνώμης μας.

Πέραν του ελέγχου των γενικών επιβεβαιώσεων που ελήφθησαν από τη ΓΔ Προϋπολογισμού, ο έλεγχός μας δεν επεκτάθηκε στην επαλήθευση της φύσης και των δικαιολογητικών των πληρωμών και των δεσμεύσεων στο πλαίσιο του επιχειρησιακού προϋπολογισμού της προς εκκαθάριση ΕΚΑΧ, διότι αυτές οι συναλλαγές καταχωρούνται από τη ΓΔ Προϋπολογισμού. Η αντίληψή μας είναι ότι οι συναλλαγές αυτές επαληθεύονται, από το Ευρωπαϊκό Ελεγκτικό Συνέδριο και δημοσιεύονται στην Επίσημη Εφημερίδα της ΕΕ.

Εκτός από τη δυνητική επίπτωση του ζητήματος που θίγεται στην προηγούμενη παράγραφο, κατά τη γνώμη μας οι συνημμένες οικονομικές καταστάσεις απεικονίζουν, σύμφωνα με τις γενικά αποδεκτές στην Ευρωπαϊκή Ένωση λογιστικές αρχές και τις ειδικές λογιστικές αρχές που περιγράφονται στο Προσάρτημα Β.1 των οικονομικών καταστάσεων της προς εκκαθάριση ΕΚΑΧ, ακριβοδίκαια την περιουσιακή διάρθρωση και την οικονομική θέση της προς εκκαθάριση ΕΚΑΧ κατά την περίοδο από 24 Ιουλίου 2002 μέχρι 31 Δεκεμβρίου 2002, καθώς και τα αποτελέσματα της περιόδου που έληξε κατά την ημερομηνία αυτή.

Λουξεμβούργο, 30 Ιουνίου 2003

KPMG Audit

Réviseurs d'Entreprises

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

Κατάσταση διάθεσης του αποτελέσματος για την περίοδο που λήγει στις 31 Δεκεμβρίου 2002

(ποσά σε Ευρώ)

>ΘΕΣΗ ΠΙΝΑΚΑ>

Σημειώσεις σχετικά με τις δημοσιονομικές καταστάσεις στις 31 Δεκεμβρίου 2002

(ποσά σε Ευρώ)

A. Η ΕΚΑΧ ΥΠΟ ΕΚΚΑΘΑΡΙΣΗ

Η Ευρωπαϊκή Κοινότητα Άνθρακα και Χάλυβα (ΕΚΑΧ) που ιδρύθηκε δυνάμει μιας συνθήκης υπογραφείσας στο Παρίσι στις 18 Απριλίου 1951, έληξε στις 23 Ιουλίου 2002. Το Ευρωπαϊκό Συμβούλιο της Νίκαιας αποφάσισε να επισυνάψει στη συνθήκη της Νίκαιας της 26ης Φεβρουαρίου 2001(1) ένα πρωτόκολλο σχετικά με τις χρηματοοικονομικές συνέπειες της λήξης της συνθήκης ΕΚΑΧ καθώς και τη δημιουργία και τη διαχείριση του ταμείου έρευνας για τον άνθρακα και το χάλυβα. Αποφασίστηκε ότι όλα τα περιουσιακά στοιχεία της ΕΚΑΧ κατά τη στιγμή της λήξης της συνθήκης θα μεταβιβαστούν στην Ευρωπαϊκή Κοινότητα από την 24η Ιουλίου 2002.

Σε αναμονή της έναρξης της ισχύος της συνθήκης της Νίκαιας (1η Φεβρουαρίου 2003), τα κράτη μέλη έδωσαν προσωρινή εντολή διαχείρισης στην Ευρωπαϊκή Επιτροπή για να διαχειριστεί την υπό εκκαθάριση περιουσία της ΕΚΑΧ εφαρμόζοντας τις ίδιες αρχές(2) όπως προβλέπονται στο πρωτόκολλο της συνθήκης της Νίκαιας.

Με την επιφύλαξη κάθε αύξησης ή μείωσης που ενδέχεται να προκύψει από τις πράξεις εκκαθάρισης, η καθαρή αξία όλων των στοιχείων του ενεργητικού και του παθητικού της ΕΚΑΧ, όπως εμφανίζονται στον ισολογισμό της ΕΚΑΧ στις 23 Ιουλίου 2002, θεωρείται περιουσία που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα, χαρακτηρισμένη ως "ΕΚΑΧ υπό εκκαθάριση". Μετά το κλείσιμο της εκκαθάρισης, η περιουσία ονομάζεται "διαθέσιμα του ταμείου έρευνας άνθρακα και χάλυβα".

Η Επιτροπή είναι επιφορτισμένη με την εκκαθάριση των χρηματοπιστωτικών πράξεων της ΕΚΑΧ που είναι ακόμη υπό εξέλιξη κατά τη λήξη της συνθήκης ΕΚΑΧ. Η εκκαθάριση πραγματοποιείται σύμφωνα με τους κανόνες και τις διαδικασίες που ισχύουν για τις πράξεις αυτές, με τις δυνατότητες και τα προνόμια που υπάρχουν υπέρ των κοινοτικών θεσμικών οργάνων, σύμφωνα με τη συνθήκη ΕΚΑΧ και με το παράγωγο δίκαιο που ισχύει στις 23 Ιουλίου 2003. Τα στοιχεία του ενεργητικού της ΕΚΑΧ υπό εκκαθάριση, όπου περιλαμβάνεται το χαρτοφυλάκιο χορηγηθέντων δανείων της και οι επενδύσεις της, χρησιμοποιούνται, αν υπάρχει ανάγκη, για την κάλυψη των εναπομενουσών υποχρεώσεων της ΕΚΑΧ, όσον αφορά τρέχοντα ληφθέντα δάνεια που προέκυψαν από παλαιότερους επιχειρησιακούς προϋπολογισμούς, και άλλα απρόβλεπτα.

Εφόσον τα στοιχεία του ενεργητικού της ΕΚΑΧ δεν είναι απαραίτητα για την κάλυψη αυτών των υποχρεώσεων, επενδύονται έτσι ώστε να διασφαλίσουν μακροπρόθεσμη αποδοτικότητα. Η τοποθέτηση των διαθεσίμων πρέπει να έχει ως στόχο την εξασφάλιση της υψηλότερης δυνατής απόδοσης υπό συνθήκες ασφαλείας. Τα καθαρά έσοδα που παράγονται από αυτές τις τοποθετήσεις, που χαρακτηρίζονται "ταμείο έρευνας άνθρακα και χάλυβα", αποτελούν έσοδα του γενικού προϋπολογισμού της Ευρωπαϊκής Ένωσης και διατίθενται αποκλειστικά για την έρευνα που διεξάγεται στους τομείς που συνδέονται με τη βιομηχανία άνθρακα και χάλυβα, σύμφωνα με τις διατάξεις της απόφασης της 27ης Φεβρουαρίου 2002 των αντιπροσώπων των κυβερνήσεων των κρατών μελών και των πράξεων που θεσπίζονται με βάση την απόφαση αυτή.

Τα καθαρά έσοδα που μπορούν να χρησιμοποιηθούν για τη χρηματοδότηση σχεδίων έρευνας του έτους n+2 εμφανίζονται στον ισολογισμό της ΕΚΑΧ υπό εκκαθάριση του έτους n και, μετά το κλείσιμο της εκκαθάρισης, στον ισολογισμό του ενεργητικού του ταμείου έρευνας άνθρακα και χάλυβα. Για να μειωθούν όσο το δυνατόν περισσότερο οι διακυμάνσεις που θα μπορούσαν να προκαλέσουν οι κινήσεις στις χρηματαγορές για τη χρηματοδότηση της έρευνας, πραγματοποιείται απόσβεση των διακυμάνσεων και συνιστάται αποθεματικό για τα απρόβλεπτα. Οι αλγόριθμοι εξομάλυνσης των διακυμάνσεων και προσδιορισμού του επιπέδου του αποθεματικού για απρόβλεπτα παρουσιάζονται στο προσάρτημα του παραρτήματος 1 της απόφασης των αντιπροσώπων των κυβερνήσεων των κρατών μελών της 27ης Φεβρουαρίου 2002. Τα προσδιοριζόμενα έσοδα κατανέμονται μεταξύ της έρευνας σχετικά με τον άνθρακα και της έρευνας σχετικά με το χάλυβα κατά 27,2 % και 72,8 % αντιστοίχως.

B. ΕΦΑΡΜΟΖΟΜΕΝΕΣ ΛΟΓΙΣΤΙΚΕΣ ΜΕΘΟΔΟΙ ΚΑΙ ΑΡΧΕΣ

1. Παρουσίαση των δημοσιονομικών καταστάσεων

Οι δημοσιονομικές καταστάσεις καταρτίζονται σύμφωνα με τις γενικά αποδεκτές λογιστικές αρχές.

Οι λογιστικές μέθοδοι και οι τρόποι αξιολόγησης που εφαρμόζονται στις διάφορες θέσεις των δημοσιονομικών καταστάσεων λαμβάνουν υπόψη τους περιορισμούς και τα ψηφίσματα που ισχύουν για την ΕΚΑΧ υπό εκκαθάριση λόγω των συνθηκών και των αποφάσεων που έχουν λάβει τα διάφορα θεσμικά όργανα των Ευρωπαϊκών Κοινοτήτων σχετικά με αυτήν.

Εξάλλου, οι λογιστικές μέθοδοι που εφαρμόζονται λαμβάνουν υπόψη την έλλειψη συνέχειας της εκμετάλλευσης μετά την 23η Ιουλίου 2002, ημερομηνία λήξης της συνθήκης ΕΚΑΧ.

Παρουσιάζονται σύμφωνα με τις διατάξεις των οδηγιών 78/660/ΕΟΚ και 86/635/ΕΟΚ του Συμβουλίου(3) οι οποίες αφορούν τους ετήσιους λογαριασμούς και τους ενοποιημένους λογαριασμούς των τραπεζών και λοιπών χρηματοπιστωτικών ιδρυμάτων, εφ' όσον εφαρμόζονται οι διατάξεις αυτές και με την επιφύλαξη των απαραίτητων προαναφερθεισών προσαρμογών. Η οδηγία 2001/65/ΕΚ(4) για τροποποίηση των προαναφερθεισών οδηγιών σχετικά με τους κανόνες αποτίμησης και ιδιαιτέρως τη μέθοδο αποτίμησης της ακριβούς αξίας δεν εφαρμόζεται ακόμη στις δημοσιονομικές καταστάσεις της ΕΚΑΧ υπό εκκαθάριση. Η οδηγία αυτή πρέπει να τεθεί σε εφαρμογή το αργότερο στις 31 Δεκεμβρίου 2003.

Τα στοιχεία σχετικά με τις αντίστοιχες θέσεις των προηγούμενων περιόδων αποτέλεσαν, κατά περίπτωση, αντικείμενο των απαραίτητων αναπροσαρμογών στην παρουσίαση για να διασφαλιστεί η συγκρισιμότητά τους.

2. Βάσεις μετατροπής των στοιχείων που εκφράζονται σε ξένο νόμισμα

Το νόμισμα που επέλεξε η ΕΚΑΧ υπό εκκαθάριση για την κατάρτιση των ετήσιων λογαριασμών της είναι το ευρώ ("EUR").

Όλες οι πράξεις σε ξένα νομίσματα που πραγματοποιεί η ΕΚΑΧ υπό εκκαθάριση μετατρέπονται σε ευρώ με βάση τη μηνιαία ισοτιμία που ανακοινώνει η Ευρωπαϊκή Κεντρική Τράπεζα.

Τα μη νομισματικά στοιχεία μετατρέπονται σε ευρώ με βάση τη μηνιαία ισοτιμία που ισχύει κατά την ημερομηνία απόκτησής τους ή την ημερομηνία της τελευταίας αναπροσαρμογής της αξίας τους.

Κατά την ημερομηνία κατάρτισης του ισολογισμού, τα νομισματικά στοιχεία μετατρέπονται σε ευρώ με βάση τη μηνιαία ισοτιμία που ισχύει την ημερομηνία αυτή. Οι αρνητικές διαφορές μεταφέρονται ως έξοδα στο λογαριασμό κερδών και ζημιών. Οι θετικές διαφορές μεταβιβάζονται και εγγράφονται στον τομέα "ρυθμιστικοί λογαριασμοί", στο παθητικό του ισολογισμού.

2.1. Ισοτιμίες μετατροπής

Για τη μετατροπή σε Ευρώ των λογαριασμών του ισολογισμού στα διάφορα νομίσματα χρησιμοποιήθηκαν οι ακόλουθες ισοτιμίες:

>ΘΕΣΗ ΠΙΝΑΚΑ>

2.2. Στις 31 Δεκεμβρίου 2002, τα διάφορα νομίσματα που αναφέρονται προηγουμένως καθώς και το Ευρώ, σχηματίζουν τον ισολογισμό της ΕΚΑΧ υπό εκκαθάριση ως εξής (σε Ευρώ):

>ΘΕΣΗ ΠΙΝΑΚΑ>

3. Τοποθέτηση ταμειακών διαθεσίμων και τρόπος αξιολόγησης των ομολογιών και λοιπών τίτλων

Οι εσωτερικοί κανόνες εποπτείας της ΕΚΑΧ υπό εκκαθάριση επιβάλλουν τον περιορισμό των επενδύσεων χαρτοφυλακίου σε ομολογίες εκδοτών πρώτης τάξης. Εν τούτοις, το 1998, και κατ' εξαίρεση, στο πλαίσιο της συμφωνίας αναδιάρθρωσης του χρέους ενός οφειλέτη που δεν είναι σε θέση να εκπληρώσει τις υποχρεώσεις του, η ΕΚΑΧ υπό εκκαθάριση κατέστη ιδιοκτήτρια μετοχών και άλλων τίτλων με κυμαινόμενη απόδοση μιας επιχείρησης ιδιωτικού δικαίου.

Η αξία των ομολογιών και των άλλων τίτλων σταθερής απόδοσης καθώς και των μετοχών και λοιπών τίτλων συμμετοχής υπολογίζεται με βάση το χαμηλότερο επίπεδο του μέσου κόστους απόκτησης ή της αγοραίας τους αξίας που ισχύει στο τέλος του οικονομικού έτους.

Εξαιρούνται απ' αυτόν τον κανόνα οι τίτλοι που θεωρούνται πάγια χρηματοπιστωτικά στοιχεία του ενεργητικού, οι οποίοι υπολογίζονται με βάση το χαμηλότερο επίπεδο του μέσου κόστους απόκτησης ή της αξίας εξόφλησης.

4. Άυλα και υλικά πάγια στοιχεία του ενεργητικού

Οι αποσβέσεις υπολογίζονται με βάση τον κανονισμό (ΕΚ) αριθ. 2909/2000 της Επιτροπής της 29ης Δεκεμβρίου 2000(5). Η απόσβεση του λογισμικού πληροφορικής έχει διάρκεια 4 ετών. Η απόσβεση υλικού πληροφορικής έχει διάρκεια επίσης 4 ετών.

5. Ιδιομορφίες των δημοσιονομικών καταστάσεων της ΕΚΑΧ

α) Επιχειρησιακός προϋπολογισμός της ΕΚΑΧ (ΕΠΕ)

Ένα μέρος των διαθεσίμων της ΕΚΑΧ υπό εκκαθάριση διατίθεται για τον επιχειρησιακό προϋπολογισμό της ΕΚΑΧ (ΕΠΕ). Αυτός ο επιχειρησιακός προϋπολογισμός θεσπίζεται σε ετήσια βάση από την Επιτροπή, μετά από ενημέρωση του Συμβουλίου και διαβούλευση με το Ευρωπαϊκό Κοινοβούλιο. Ο τελευταίος προϋπολογισμός καταρτίστηκε για την περίοδο που εκτεινόταν από την 1η Ιανουαρίου έως τις 23 Ιουλίου 2002.

Από τις 24 Ιουλίου 2002, τα έσοδα και οι δαπάνες που συνδέονται με τον επιχειρησιακό προϋπολογισμό περιλαμβάνονται στους λογαριασμούς λοιπά έσοδα/έξοδα εκκαθάρισης.

Η εξέλιξη των αναλήψεων υποχρεώσεων του ΕΠΕ έναντι τρίτων στο διάστημα από 24 Ιουλίου ως 31 Δεκεμβρίου 2002 εμφανίζεται στη θέση Αναλήψεις υποχρεώσεων του επιχειρησιακού προϋπολογισμού προς εκκαθάριση (βλέπε σημείωση C13).

β) Προϋπολογισμός χρηματοδότησης της έρευνας για τον άνθρακα και τον χάλυβα

Τα κράτη μέλη της Ευρωπαϊκής Ένωσης αποφάσισαν ότι τα έσοδα που προέρχονται από τη διαχείριση των περιουσιακών στοιχείων της ΕΚΑΧ υπό εκκαθάριση θα πρέπει να αποτελέσουν ένα έσοδο που θα διατεθεί στο γενικό προϋπολογισμό των Ευρωπαϊκών Κοινοτήτων(6). Το έσοδο αυτό προορίζεται για ένα πρόγραμμα έρευνας σχετικό με τις βιομηχανίες άνθρακα και χάλυβα.

Η ΕΚΑΧ έχει ήδη καταρτίσει προβλέψεις για την εκκίνηση αυτού του μηχανισμού χρηματοδότησης για την έρευνα άνθρακα και χάλυβα. Οι προβλέψεις αυτές εμφανίζονται στη θέση του Προϋπολογισμού Χρηματοδότησης της Έρευνας Άνθρακα-Χάλυβα (βλέπε σημείωση C.15).

Γ. ΕΠΕΞΗΓΗΜΑΤΙΚΕΣ ΣΗΜΕΙΩΣΕΙΣ ΓΙΑ ΤΙΣ ΘΕΣΕΙΣ ΤΟΥ ΙΣΟΛΟΓΙΣΜΟΥ ΚΑΙ ΤΩΝ ΛΟΓΑΡΙΑΣΜΩΝ ΚΕΡΔΩΝ ΚΑΙ ΖΗΜΙΩΝ

1. Απαιτήσεις έναντι πιστωτικών ιδρυμάτων

1.1. Προθεσμίας ή με προειδοποίηση

Η υπολειπόμενη διάρκεια των πράξεων αυτών κατανέμεται ως εξής:

>ΘΕΣΗ ΠΙΝΑΚΑ>

1.2. Δάνεια

Η υπολειπόμενη διάρκεια των πράξεων αυτών κατανέμεται ως εξής:

>ΘΕΣΗ ΠΙΝΑΚΑ>

2. Απαιτήσεις έναντι πελατών

2.1. Δάνεια

Τα δάνεια που χορηγούνται στα πιστωτικά ιδρύματα εμφανίζονται στη θέση "Απαιτήσεις κατά πιστωτικών ιδρυμάτων" (βλέπε σημείωση C.1.2).

Τα άλλα δάνεια αναλύονται ως εξής:

>ΘΕΣΗ ΠΙΝΑΚΑ>

Σημείωση:

Η εγγύηση των δανείων επιτυγχάνεται, γενικά, μέσω των εγγυοδοτήσεων των κρατών μελών, των τραπεζών και των επιχειρήσεων ή μέσω εγγραφής υποθηκών.

2.2. Εισφορά

Το ποσοστό εισφοράς για τα έτη 1998 έως 2002 ήταν 0 %, επομένως οι απαιτήσεις στις 23 Ιουλίου 2002 αναφέρονται σε προηγούμενα έτη.

Η θέση αυτή αναλύεται ως εξής:

>ΘΕΣΗ ΠΙΝΑΚΑ>

2.3. Πρόστιμα

Το στοιχείο αυτό περιλαμβάνει τις απαιτήσεις της Επιτροπής έναντι επιχειρήσεων στις οποίες έχει επιβληθεί πρόστιμο κατ' εφαρμογή των κανόνων της συνθήκης.

Η θέση αυτή αναλύεται ως εξής:

>ΘΕΣΗ ΠΙΝΑΚΑ>

2.4. Επιδοτήσεις επιτοκίου προς ανάκτηση

Η θέση αυτή αντιπροσωπεύει τις απαιτήσεις επί επιχειρήσεων που έλαβαν επιδοτούμενο δάνειο και από τις οποίες η Επιτροπή αναγκάστηκε να ζητήσει την πλήρη ή μερική επιστροφή της καταβληθείσας επιδότησης επιτοκίων.

>ΘΕΣΗ ΠΙΝΑΚΑ>

3. Ομολογίες και άλλοι τίτλοι σταθερής απόδοσης

3.1. Σύνθεση

Οι ομολογίες και οι άλλοι τίτλοι με σταθερή απόδοση κατανέμονται ως εξής:

>ΘΕΣΗ ΠΙΝΑΚΑ>

Η καθαρή κίνηση των διορθώσεων αξίας μεταξύ 23 Ιουλίου και 31 Δεκεμβρίου 2002 ύψους - 7187932 ευρώ αναλύεται ως εξής:

>ΘΕΣΗ ΠΙΝΑΚΑ>

3.2. Λήξη 2003

Το ακόλουθο μερίδιο του χαρτοφυλακίου τίτλων λήγει οριστικά μέσα στο 2003 (σε Ευρώ):

>ΘΕΣΗ ΠΙΝΑΚΑ>

3.3. Πάγια χρηματοπιστωτικά στοιχεία του ενεργητικού (βλέπε σημείωση B.3)

Ορίζονται ως πάγια χρηματοπιστωτικά στοιχεία του ενεργητικού οι τίτλοι που προορίζονται να παραμείνουν στο χαρτοφυλάκιο μέχρι την οριστική τους λήξη. Πρόκειται για μακροπρόθεσμους τίτλους για την εξυπηρέτηση ληφθέντων δανείων.

Στις 31 Δεκεμβρίου 2002, τα πάγια χρηματοπιστωτικά στοιχεία του ενεργητικού ανέρχονταν, σε ονομαστική αξία, σε 157541891 ευρώ, ποσό κατώτερο της μέσης τιμής απόκτησης. Η διόρθωση αξίας στις 31 Δεκεμβρίου ανερχόταν σε 60709724 ευρώ (62397971 ευρώ στις 23 Ιουλίου 2002).

3.4. Ποσοστό απόδοσης

Οι επενδύσεις των ταμειακών διαθεσίμων λαμβάνουν υπόψη τους περιορισμούς όσον αφορά την ημερομηνία λήξης και την ρευστότητα, σχετικά με τις χρηματοοικονομικές πράξεις της ΕΚΑΧ. Υπόκεινται σε αυστηρά κριτήρια όσον αφορά την χρηματοοικονομική ποιότητα του αντισταθμίσματος(7).

Το ποσοστό απόδοσης των επενδύσεων, το οποίο περιλαμβάνει τη διακύμανση της αξίας της αγοράς ομολογιών (που έχει υπολογιστεί σύμφωνα με τη μέθοδο "Modified Dietz Method") είναι 6,25 %(8) για το έτος 2002.

3.5. Διάρθρωση του χαρτοφυλακίου κατά προθεσμία και πιστοληπτική ικανότητα(9)

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

>ΘΕΣΗ ΠΙΝΑΚΑ>

4. Μετοχές και άλλοι τίτλοι με κυμαινόμενη απόδοση

Οι μετοχές και οι άλλοι τίτλοι με κυμαινόμενη απόδοση εξελίχθηκαν ως εξής:

>ΘΕΣΗ ΠΙΝΑΚΑ>

Αυτές οι μετοχές και οι λοιποί τίτλοι παραλήφθηκαν από την ΕΚΑΧ υπό εκκαθάριση στο πλαίσιο της υπογραφής του σχεδίου αναδιάρθρωσης ενός οφειλέτη που δεν ήταν σε θέση να εκπληρώσει τις υποχρεώσεις τους.

5. Άυλα πάγια στοιχεία του ενεργητικού

Τα άυλα πάγια στοιχεία του ενεργητικού εξελίχθησαν ως εξής:

>ΘΕΣΗ ΠΙΝΑΚΑ>

Πρόκειται για λογισμικό πληροφορικής (βλέπε επίσης σημείωση B.4)

6. Υλικά πάγια στοιχεία του ενεργητικού

Τα υλικά πάγια στοιχεία του ενεργητικού εξελίχθηκαν ως εξής:

>ΘΕΣΗ ΠΙΝΑΚΑ>

Πρόκειται για υλικό εξοπλισμό πληροφορικής (βλέπε επίσης σημείωση B.4)

7. Άλλα στοιχεία του ενεργητικού

Τα άλλα στοιχεία του ενεργητικού αναλύονται ως εξής:

>ΘΕΣΗ ΠΙΝΑΚΑ>

8. Ρυθμιστικοί λογαριασμοί ενεργητικού

Οι ρυθμιστικοί λογαριασμοί ενεργητικού αναλύονται ως εξής:

>ΘΕΣΗ ΠΙΝΑΚΑ>

9. Οφειλές σε πιστωτικά ιδρύματα

Η υπολειπόμενη διάρκεια των πράξεων αυτών κατανέμεται ως εξής:

>ΘΕΣΗ ΠΙΝΑΚΑ>

10. Οφειλές που αντιπροσωπεύονται από παραστατικό τίτλο

Η θέση αυτή περιλαμβάνει τα ομολογιακά δάνεια που εκδόθηκαν από την ΕΚΑΧ.

Ποσό ύψους 228673526 ευρώ συγκροτείται από δανειοδοτήσεις που λήγουν εντός διαστήματος μικρότερου του ενός έτους (228673526 ευρώ στις 23 Ιουλίου 2002).

11. Λοιπά στοιχεία του παθητικού

Τα άλλα στοιχεία του παθητικού αναλύονται ως εξής:

>ΘΕΣΗ ΠΙΝΑΚΑ>

12. Ρυθμιστικοί λογαριασμοί παθητικού

Οι ρυθμιστικοί λογαριασμοί παθητικού αναλύονται ως εξής:

>ΘΕΣΗ ΠΙΝΑΚΑ>

13. Αναλήψεις υποχρεώσεων επιχειρησιακού προϋπολογισμού ΕΚΑΧ προς εκκαθάριση

Από τις 24 Ιουλίου 2002, στη θέση αυτή εμφανίζονται οι αναλήψεις υποχρεώσεων που απομένουν προς εκκαθάριση στον τίτλο επιχειρησιακοί προϋπολογισμοί ΕΚΑΧ (βλεπε σημείωση B5α). Τα αποθεματικά για τη χρηματοδότηση του επιχειρησιακού προϋπολογισμού και τα απρόβλεπτα του προϋπολογισμού ελήφθησαν στις 23 Ιουλίου 2002.

Κατά την περίοδο που εκτείνεται από την 1η Ιανουαρίου έως την 31η Δεκεμβρίου 2002, οι αναλήψεις υποχρεώσεων για τον επιχειρησιακό προϋπολογισμό εξελίχθηκαν ως εξής:

>ΘΕΣΗ ΠΙΝΑΚΑ>

14. Πρόβλεψη για κινδύνους και έξοδα

14.1. Ταμείο εγγυήσεων

Το ταμείο εγγυήσεων προορίζεται για την κάλυψη των δανειοληπτικών και δανειοδοτικών πράξεων. Μετά από την ανάληψη 32 εκατομμυρίων Ευρώ, το ταμείο εγγυήσεων ανέρχεται σε 497 εκατομμύρια Ευρώ στις 31 Δεκεμβρίου 2002.

Πράγματι, η Επιτροπή επιβεβαίωσε, στις 11 Σεπτεμβρίου 1996, τη θέλησή της να διατηρήσει ένα επίπεδο του ταμείου εγγύησης ύψους ίσου προς το 100 % των δανείων που δεν θα έχουν εξοφληθεί μετά τις 23 Ιουλίου 2002, τα οποία δεν θα απολαμβάνουν εγγύησης κράτους μέλους. Μετά από τις αποπληρωμές των δανείων κατά την περίοδο από 24 Ιουλίου ως 31 Δεκεμβρίου 2002, το ταμείο εγγυήσεων θα μπορούσε να περιοριστεί.

Το ταμείο εγγυήσεων εξελίχθηκε ως εξής:

>ΘΕΣΗ ΠΙΝΑΚΑ>

14.2. Λοιπές προβλέψεις

Από τις 24 Ιουλίου 2002, η θέση αυτή περιλαμβάνει τις προβλέψεις για κινδύνους και δαπάνες. Μετά την οριστική διακοπή των επιχειρησιακών προϋπολογισμών ΕΚΑΧ, οι προβλέψεις για πρόστιμα και επιδοτήσεις προς ανάκτηση παρουσιάστηκαν στις 23 Ιουλίου 2002.

Οι λοιπές προβλέψεις εξελίχθηκαν ως εξής:

>ΘΕΣΗ ΠΙΝΑΚΑ>

15. Προϋπολογισμός χρηματοδότησης της έρευνας για τον άνθρακα και τον χάλυβα

Η θέση αυτή αναλύεται ως εξής:

>ΘΕΣΗ ΠΙΝΑΚΑ>

Στο πλαίσιο της λήξης της συνθήκης ΕΚΑΧ την 23η Ιουλίου 2002 και της εκκαθάρισης της ΕΚΑΧ, αποφασίστηκε ότι όλα τα περιουσιακά στοιχεία της ΕΚΑΧ τη στιγμή της λήξης της συνθήκης θα τα διαχειρίζεται η Ευρωπαϊκή Επιτροπή από την 24η Ιουλίου 2002(10). Η καθαρή αξία αυτών των περιουσιακών στοιχείων θεωρείται περιουσιακό στοιχείο που προορίζεται για την έρευνα στους τομείς που συνδέονται με τη βιομηχανία του άνθρακα και του χάλυβα. Τα έσοδα που θα παράγονται από αυτό το περιουσιακό στοιχείο θα διατίθενται αποκλειστικά για την έρευνα που πραγματοποιείται στους τομείς που συνδέονται με τη βιομηχανία του άνθρακα και του χάλυβα.

Στην πράξη, το καθαρό κέρδος της διαχείρισης της περιουσίας (το οποίο επενδύεται πρωτίστως σε χαρτοφυλάκιο ομολογιών και προθεσμιακές καταθέσεις) το έτος n θα μεταβιβάζεται στο γενικό προϋπολογισμό της Ευρωπαϊκής Κοινότητας και θα χρησιμεύσει για την έρευνα του έτους n+2. Με βάση προσομοιώσεις του καθαρού κέρδους της διαχείρισης της περιουσίας, αποφασίστηκε ένα αρχικό επίπεδο χρηματοδότησης ύψους 60 εκατομμυρίων ευρώ.

Για την άμβλυνση των διακυμάνσεων όσον αφορά τη χρηματοδότηση της έρευνας, που ενδέχεται να προκύψουν από την εξέλιξη των χρηματαγορών, θα εφαρμόζεται μια διαδικασία απόσβεσης σύμφωνα με τις διαδικασίες που έχουν εγκριθεί από τα κράτη μέλη. Αυτός ο τύπος διαδικασίας απόσβεσης θα εφαρμοστεί για πρώτη φορά στα αποτελέσματα του οικονομικού έτους 2003 και θα χρησιμεύσει για τον καθορισμό της επιχορήγησης για την έρευνα του 2005. Για την εκκίνηση αυτού του μηχανισμού, η ΕΚΑΧ έχει καταρτίσει αποθεματικό για την απόσβεση των διακυμάνσεων.

16. Αποθεματικά και αποτελέσματα

>ΘΕΣΗ ΠΙΝΑΚΑ>

Το ειδικό αποθεματικό χρησιμοποιείται για τη χορήγηση δανείων από ίδια κεφάλαια της EKAX υπό εκκαθάριση για τη χρηματοδότηση εργατικών κατοικιών. Στις 31 Δεκεμβρίου 2002, το οφειλόμενο υπόλοιπο των χορηγηθέντων δανείων ήταν της τάξης των 103,8 εκατομμυρίων ευρώ (112,3 εκατομμύρια ευρώ στις 23 Ιουλίου 2002 και 118 εκατομμύρια ευρώ στις 31 Δεκεμβρίου 2001). Κατά συνέπεια, κατέστη δυνατή η αποδέσμευση ενός ποσού 8500000 ευρώ, το οποίο μεταβιβάστηκε στα ελεύθερα αποθέματα.

Το παλαιό ταμείο συντάξεων αντιπροσώπευε αρχικά το σύνολο των συνταξιοδοτικών υποχρεώσεων της ΕΚΑΧ πριν από την 5η Μαρτίου 1968. Από την ημερομηνία αυτή και μετά, οι υποχρεώσεις για την καταβολή των συντάξεων των υπαλλήλων αναλήφθηκαν από τα κράτη μέλη μέσω του γενικού προϋπολογισμού. Το ταμείο αυτό χρησιμοποιείται για τη χορήγηση στεγαστικών δανείων στους υπαλλήλους των Ευρωπαϊκών Κοινοτήτων. Στις 31 Δεκεμβρίου 2002, το οφειλόμενο υπόλοιπο των χορηγηθέντων δανείων ήταν της τάξης των 34 εκατομμυρίων ευρώ (36 εκατομμύρια ευρώ στις 23 Ιουλίου 2002 και 40 εκατομμύρια ευρώ στις 31 Δεκεμβρίου 2001). Κατά συνέπεια, κατέστη δυνατή η αποδέσμευση ενός ποσού 2000000 ευρώ, το οποίο μεταβιβάστηκε στα ελεύθερα αποθέματα.

Το αποθεματικό "διαθέσιμα του ταμείου έρευνας άνθρακα-χάλυβα", που καταρτίστηκε στο πλαίσιο της εκκαθάρισης της ΕΚΑΧ (βλέπε σημείωση C.15), περιλαμβάνει τα ελεύθερα αποθέματα.

17. Ανάλυση του αποτελέσματος της περιόδου

Το συνολικό αποτέλεσμα της ΕΚΑΧ υπό εκκαθάριση επηρεάζεται τόσο από το αποτέλεσμα της εκκαθάρισης των χρηματοπιστωτικών πράξεων της ΕΚΑΧ, όσο και από το καθαρό αποτέλεσμα των τοποθετήσεων και από τα διοικητικά έξοδα.

>ΘΕΣΗ ΠΙΝΑΚΑ>

17.1. Εκκαθάριση των χρηματοπιστωτικών πράξεων της ΕΚΑΧ υπό εκκαθάριση

>ΘΕΣΗ ΠΙΝΑΚΑ>

17.2. Καθαρά έσοδα από τοποθετήσεις

>ΘΕΣΗ ΠΙΝΑΚΑ>

17.3. Έξοδα διοικητικής λειτουργίας

Η ΕΚΑΧ κατέβαλε κάθε έτος ένα ποσό 5 εκατομμυρίων ευρώ (2794520 ευρώ για την περίοδο από 1η Ιανουαρίου ως 23 Ιουλίου 2002) για την κατ' αποκοπήν κάλυψη των διοικητικών δαπανών.

Μετά από την απόφαση αριθ. 2002/234/ΕΚΑΧ της 27ης Φεβρουαρίου 2002 (παράρτημα 1 σημείο 6) των αντιπροσώπων των κρατών μελών που συνεδρίασαν στο πλαίσιο του Συμβουλίου (βλέπε σημείωση Α), τα έξοδα διοικητικής λειτουργίας της ΕΚΑΧ υπό εκκαθάρισης τα αναλαμβάνει η Επιτροπή. Η ΕΚΑΧ υπό εκκαθάριση μεταβιβάζει 3,3 εκατομμύρια ευρώ σαν προϋπολογισμό της Ευρωπαϊκής Ένωσης. Το αντίστοιχο ποσό για την περίοδο από 24 Ιουλίου ως 31 Δεκεμβρίου 2002 ανέρχεται σε 1455616 ευρώ.

Μετά την έναρξη της ισχύος της συνθήκης της Νίκαιας την 1η Φεβρουαρίου 2003, όλα τα περιουσιακά στοιχεία της ΕΚΑΧ μεταβιβάζονται στην Ευρωπαϊκή Κοινότητα και παύει η υποχρέωση καταβολής ενός κατ' αποκοπήν ποσού στον προϋπολογισμό της Ευρωπαϊκής Ένωσης.

18. Τόκοι και εξομοιούμενα έξοδα

>ΘΕΣΗ ΠΙΝΑΚΑ>

19. Άλλα έξοδα εκμετάλλευσης

>ΘΕΣΗ ΠΙΝΑΚΑ>

Η ζημία επί απαιτήσεων εξουδετερώνεται από την αντίστοιχη ανάληψη της διόρθωσης αξίας.

20. Εισπραχθέντες τόκοι και εξομοιούμενα έσοδα

>ΘΕΣΗ ΠΙΝΑΚΑ>

21. Λοιπά έσοδα εκκαθάρισης/εκμετάλλευσης

>ΘΕΣΗ ΠΙΝΑΚΑ>

Τα λοιπά έσοδα εκκαθάρισης αντιστοιχούν κυρίως με ακυρώσεις των υποχρεώσεων του επιχειρησιακού προϋπολογισμού ΕΚΑΧ προς εκκαθάριση (βλέπε σημείωση C.13).

22. Υποχρεώσεις εκτός ισολογισμού

22.1. Υποχρεώσεις τρίτων

>ΘΕΣΗ ΠΙΝΑΚΑ>

22.2. Αναληφθείσες υποχρεώσεις

>ΘΕΣΗ ΠΙΝΑΚΑ>

23. Εξέλιξη της δημοσιονομικής κατάστασης για το έτος που λήγει στις 31 Δεκεμβρίου 2002

>ΘΕΣΗ ΠΙΝΑΚΑ>

(1) ΕΕ C 80 της 10.3.2001.

(2) Απόφαση των αντιπροσώπων των κυβερνήσεων των κρατών μελών της ΕΚΑΧ συνερχόμενων στο πλαίσιο του Συμβουλίου, της 27ης Φεβρουαρίου 2002 (ΕΕ L 79 της 22.3.2002).

(3) ΕΕ L 222 της 14.8.1978 και ΕΕ L 372 της 31.12.1986.

(4) ΕΕ L 283 της 27.10.2001.

(5) ΕΕ L 336 της 30.12.2000, σ. 75.

(6) Απόφαση των αντιπροσώπων των κυβερνήσεων των κρατών μελών της ΕΚΑΧ που συνεδρίασαν στο πλαίσιο του Συμβουλίου στις 27.2.2002 (ΕΕ L 79 της 22.3.2002).

(7) Βλέπε παράγραφο 3 του προσαρτήματος του παραρτήματος ΙΙ της απόφασης της 27ης Φεβρουαρίου 2002 των αντιπροσώπων των κυβερνήσεων των κρατών μελών της ΕΚΑΧ.

(8) Το ποσοστό αυτό πρέπει να συγκριθεί με το ποσοστό αναφοράς της ΕΚΑΧ υπό εκκαθάριση που ανέρχεται σε 6,11 % (μέγεθος που δεν έχει αποτελέσει αντικείμενο λογιστικού ελέγχου).

(9) Αξία προς τα κάτω της μέσης τιμής απόκτησης ή της αγοραίας αξίας (σε εκατομμύρια ευρώ).

(10) Απόφαση των αντιπροσώπων των κυβερνήσεων των κρατών μελών της ΕΚΑΧ, συνερχόμενων στο πλαίσιο του Συμβουλίου, της 27ης Φεβρουαρίου 2002 (ΕΕ L 79 της 22.3.2002).